Diari Oficial de la Generalitat Valenciana


Sumari del DOGV 7144, del 04-11-2013 (2013/10381)

RESOLUCIÓ de 23 d'octubre de 2013, de la Direcció General d'Ordenació, Innovació i Política Lingüística, per la qual es concedixen ajudes econòmiques per a la realització d'activitats complementàries per a l'alumnat escolaritzat en centres d'educació especial o en unitats d'educació especial ubicades en centres ordinaris sostinguts amb fons públics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7144

Data del DOGV
:   04-11-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/10645


Data del document
:   23-10-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 23 d'octubre de 2013, de la Direcció General d'Ordenació, Innovació i Política Lingüística, per la qual es concedixen ajudes econòmiques per a la realització d'activitats complementàries per a l'alumnat escolaritzat en centres d'educació especial o en unitats d'educació especial ubicades en centres ordinaris sostinguts amb fons públics. [2013/10314]  
Per Orde 62/2013, de 14 de juny, de la Conselleria d'Educació, Cultura i Esport, es va convocar concurs públic d'ajudes per a activitats complementàries realitzades per centres d'educació especial o unitats específiques d'educació especial ubicades en centres ordinaris sostinguts amb fons públics (DOCV 20.06.2013).  
Segons l'article 4, apartat 2, d'esta orde, les ajudes es financen a càrrec de la línia T3154000 de l'aplicació pressupostària 38.53.27.020.61.7 dels Pressupostos de la Generalitat per a l'any 2013, per un import global màxim de 32.130 euros.   
De conformitat amb la disposició final primera i la base setena de la mencionada orde, i amb el contingut del Decret 190/2012, de 21 de desembre, del Consell, pel qual es va aprovar el Reglament Orgànic i Funcional de la Conselleria d'Educació, Cultura i Esport, en l'article 10, apartat y, que atorga a la directora general d'Ordenació, Innovació i Política Lingüística, la facultat de dictar resolucions en assumptes de la seua competència, resolc:  
  
Primer  
Assignar als centres que figuren en l'annex I les ajudes econòmiques que s'assenyalen.  
Així mateix, en l'annex II figuren els centres als quals se'ls ha denegat la ajuda i els motius de la dita denegació.  
  
Segon  
Els centres privats concertats hauran de justificar, en un termini de 15 dies hàbils des de la data de publicació d'esta resolució, per mitjà de factures originals o còpies compulsades, i la resta de documents de valor probatori equivalent amb validesa en el tràfic jurídic mercantil o amb eficàcia administrativa, en els termes establits reglamentàriament.   
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar un recurs contenciós administratiu, en els terminis i davant dels òrgans que s'indiquen a continuació:  
El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la seua publicació.  
El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
València, 23 d'octubre de 2013.- La directora general d'Innovació, Ordenació i Política Lingüística: Beatriz Gascó Enríquez.